CELEX: 62017CN0308
Language: hr
Date: 2017-05-29 00:00:00
Title: Predmet C-380/17: Zahtjev za prethodnu odluku koji je 29. svibnja 2017. uputio Oberster Gerichtshof (Austrija) – Helenska Republika protiv Lea Kuhna

28.8.2017   
            
            
               HR
            
            
               Službeni list Europske unije
            
            
               C 283/22
            
         Zahtjev za prethodnu odluku koji je 29. svibnja 2017. uputio Oberster Gerichtshof (Austrija) – Helenska Republika protiv Lea Kuhna
   (Predmet C-380/17)
   (2017/C 283/30)
   Jezik postupka: njemački
   
      Sud koji je uputio zahtjev
   
   Oberster Gerichtshof
   
      Stranke glavnog postupka
   
   
      Tuženik i podnositelj zahtjeva za reviziju: Helenska Republika
   
      Tužitelj i druga strana u postupku revizije: Leo Kuhn
   
      Prethodna pitanja
   
   Treba li članak 7. stavak 1. točku (a) Uredbe 1215/2012 (1) tumačiti na način
   
               1.
            
            
               da se mjesto izvršenja za potrebe ove odredbe, čak i ako se radi – kao u ovom slučaju – o višestrukom ugovornom prijenosu tražbine, određuje s obzirom na prvi ugovor?
            
         
               2.
            
            
               da se stvarno mjesto izvršenja u slučaju podnošenja zahtjeva za poštovanje uvjeta državnih obveznica, poput onih koje je u ovom slučaju konkretno izdala Helenska Republika, odnosno naknade štete zbog neispunjenja tog zahtjeva temelji već na plaćanju kamata iz tih državnih obveznica na račun nositelja domaćeg računa vrijednosnih papira?
            
         
               3.
            
            
               da je okolnost da je prvim ugovorom uspostavljeno zakonsko mjesto izvršenja u smislu članka 7. stavka 1. točke (a) Uredbe, protivna pretpostavci da se narednim stvarnim mjestom izvršenja ugovora uspostavlja –daljnje –mjesto izvršenja za potrebe ove odredbe?
            
         
      (1)  Uredba (EU) br. 1215/2012 Europskog parlamenta i Vijeća od 12. prosinca 2012. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima, (SL L 351, str. 1.) (SL, posebno izdanje na hrvatskom jeziku, poglavlje 19., svezak 11., str. 289.)